বিনামূল্যের বিতরণের বই বিক্রির অভিযোগে প্রধান শিক্ষকের কারাদণ্ড | Newsbna.com
বিনামূল্যের বিতরণের বই বিক্রির অভিযোগে প্রধান শিক্ষকের কারাদণ্ড
বিএনএ, ঢাকা, ১৬ মে : বিনামূল্যে বিতরণের বই বিক্রির অভিযোগে রাজধানীর খিলগাঁওয়ের গোড়ান আদর্শ উচ্চ বিদ্যালয়ের প্রধান শিক্ষক আবুল হোসেন মিলনকে তিন মাসের কারাদন্ড দিয়েছে র‌্যাবের ভ্রাম্যমাণ আদালত।
বুধবার বিকেল ৩ টা থেকে সন্ধ্যা ৭টা পর্যন্ত র‌্যাবের নির্বাহী ম্যাজিস্ট্রেট সারোয়ার আলমের নেতৃত্বে ওই বিদ্যালয়ে অভিযান চালানো হয়।
ম্যাজিস্ট্রেট সারোয়ার আলম বলেন, চার বছর ধরে ওই বিদ্যালয়ের প্রধান শিক্ষক হিসেবে নিযোজিত আছেন আবুল হোসেন মিলন। ওই বিদ্যালয়ে ২৯২ জন ছাত্র-ছাত্রী থাকলেও তিনি ৩ হাজার ৫৬০ জন ছাত্র-ছাত্রী দেখিয়ে সরকারি বই নিতেন। বিদ্যালয়ের ছাত্র-ছাত্রীদের দেওয়ার পর বাকি বইগুলো তিনি বাইরে বিক্রি করে দিতেন। এতে তিনি আর্থিকভাবে লাভবান হতেন। অভিযোগ পাওয়ার পর বিদ্যালয়টিতে অভিযান চালানো হয়। এ সময় সেখান থেকে ১০ হাজার সরকারি বই জব্দ করা হয় এবং প্রধান শিক্ষককে ৩ মাসের বিনাশ্রম কারাদন্ড দেওয়া হয়। তিনি আরো বলেন, তার আগেও বিদ্যালয়টিতে এমন ঘটনা ঘটেছে। অভিযোগ পেয়ে শিক্ষা মন্ত্রণালয় থেকে কমিটি গঠণ করে তদন্ত করা হয়। কমিটি এমন দূর্নীতির সত্যতাও পেয়েছে।
Next: নেপালে ছোট বিমান দুর্ঘটনা: নিহত দুই